"Ромски лидери" спират хора да гласуват във "Владиславово"
Източник: Varna24.bg 11:14 / 27.01.2013 Отпечатай Изпрати
ГЕРБ - Варна изпрати жалба до районната избирателна комисия. В нея е посочено, че в село Каменар има паркирани микробуси с хора, които спират гласоподавателите пред секционните избирателни комисии и възпрепятстват гласуването. Ръководството на областната структура на партията призовава да бъде извършена проверка по жалбата и да се предприемат действия по компетентност.
ГЕРБ - Варна сезира РИК и друг проблем, а именно за възпрепятстване на изборния процес в секционни избирателни комисии с номера 285, 287 и 295 в район "Владислав Варненчик". В жалбата е посочено, че лица, представящи се за "ромски лидери" спират гласоподавателите пред секционните избирателни комисии и възпрепятстват гласуването с мотив, че не им било платено за гласовете на хората.
"Моля, спешно да извършите проверка и да предприемете действия по компетентност", пише в жалбата от ръководството на ГЕРБ - Варна.